Okresná prokuratúra Trenčín 
Bernolákova 2, 912 50 Trenčín 1

Sp. zn. : 1 Pv 1145/11/3309	Trenčín, 19.1.2012
EEČ : 2-28-4-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1 odsek 3 písmeno c Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Trenčín
Rozhodnutie:
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
trestné stíhanie obvineného XXXXX , nar. XXXXX, trvale bytom XXXXX,  pre prečin zanedbania povinnej výživy podľa § 207 odsek 1 odsek 3 písmeno c) Trestného zákona, ktorého sa mal dopustiť na tom skutkovom základe, že  hoci je ako otec v zmysle ustanovenia § 62 a nasl. Zákona o rodine, ako aj z rozsudku Okresného súdu v Trenčíne sp.zn. XXXXX zo dňa 04.04.2007, ktorý nadobudol právoplatnosť dňa 30.05.2007 zaviazaný platiť výživné na dieťa XXXXX, nar. XXXXX sumou 47,79,-€ mesačne vždy do 15. dňa v mesiaci vopred k rukám matky dieťaťa XXXXX, XXXXX, si takto stanovenú vyživovaciu povinnosť v období od mesiaca júl 2011 vrátane doposiaľ vo výške, ktorá mu bola určená, vôbec neplnil, čím mu tak vznikol za obdobie od mesiaca júl 2011 vrátane doposiaľ dlh na bežnom výživnom vo výške 298,74,-€, pričom bol v predchádzajúcich dvadsiatich štyroch mesiacoch za taký čin odsúdený trestným rozkazom Okresného súdu v Trenčíne XXXXX zo dňa 27.08.2010, ktorý nadobudol právoplatnosť dňa 07.07.2011 pre prečin zanedbania povinnej výživy podľa § 207 ods. 2, ods. 3 písm. b) Trestného zákona, kde vzhľadom na uvedené skutočnosti dňa 02.12.2011 bolo vyšetrovateľom OKP OR PZ Trenčín podľa § 199 ods. 1 Trestného poriadku začaté trestné stíhanie a súčasne podľa § 206 ods. 1 Trestného poriadku vznesené obvinenie pre prečin zanedbania povinnej výživy podľa § 207 ods. 1, ods. 3 písm. c) Trestného zákona, nakoľko zanikla trestnosť činu. 

Právna veta:

Odôvodnenie:
Vyšetrovateľ OR PZ Trenčín uznesením sp. zn. ORP-1196/2-OVK-TN-2011 zo dňa  02.12.2011podľa § 206 ods. 1 Tr. por. vzniesol obvinenie XXXXX pre prečin zanedbania povinnej výživy podľa § 207 odsek 1 odsek 3 písmeno c) Trestného zákona, ktorého sa mal dopustiť na tom skutkovom základe, že hoci je ako otec v zmysle ustanovenia § 62 a nasl. Zákona o rodine, ako aj z rozsudku Okresného súdu v Trenčíne sp.zn. XXXXX zo dňa 04.04.2007, ktorý nadobudol právoplatnosť dňa 30.05.2007 zaviazaný platiť výživné na dieťa XXXXX, nar. XXXXX sumou 47,79,-€ mesačne vždy do 15. dňa v mesiaci vopred k rukám matky dieťaťa XXXXX, bytom XXXXX, si takto stanovenú vyživovaciu povinnosť v období od mesiaca júl 2011 vrátane doposiaľ vo výške, ktorá mu bola určená, vôbec neplnil, čím mu vznikol za obdobie od mesiaca júl 2011 vrátane doposiaľ dlh na bežnom výživnom vo výške 298,74,-€, pričom bol v predchádzajúcich dvadsiatich štyroch mesiacoch za taký čin odsúdený trestným rozkazom Okresného súdu v Trenčíne XXXXX XXXXX zo dňa 27.08.2010, ktorý nadobudol právoplatnosť dňa 07.07.2011 pre prečin zanedbania povinnej výživy podľa § 207 ods. 2, ods. 3 písm. b) Trestného zákona, kde vzhľadom na uvedené skutočnosti dňa 02.12.2011 bolo vyšetrovateľom OKP OR PZ Trenčín podľa § 199 ods. 1 Trestného poriadku začaté trestného stíhanie a súčasne podľa § 206 ods. 1 Trestného poriadku vznesené obvinenie pre prečin zanedbania povinnej výživy podľa § 207 ods. 1, ods. 3 písm. c) Trestného zákona.

	Počas prípravného konania bol vypočutý obvinený XXXXX ako aj XXXXX, boli zabezpečené nasledovné listinné dôkazy: rozsudok Okresného súdu v Trenčíne sp. zn. XXXXX zo dňa 04.04.2007 s právoplatnosťou dňa 30.05.2007, Trestný rozkaz OS Trenčín sp. zn. XXXXX zo dňa 27.08.2010 s právoplatnosťou dňa 07.07.2011, rozsudok Okresného súdu v Trenčíne sp. zn. XXXXX zo dňa 01.07.2010 s právoplatnosťou dňa 09.09.2010, rodný list dieťaťa, ústrižky šekových poukážok, správy na obvineného, odpis z Registra trestov.

	Z uvedených dôkazov vyplýva, že XXXXX v priebehu trestného stíhania uhradil dlh na dlžnom výživnom v sume 300 Eur, o čom svedčí aj ústrižok poštovej poukážky, výpoveď svedkyne poškodenej, ktoré boli zabezpečené ako listinný dôkaz. 

Svedkyňa poškodená XXXXX vo svojej výpovedi zo dňa 05.01.2012 potvrdila, že obvinený jej dňa 16.12.2011 v celosti uhradil dlžné výživné vo výške 300 Eur a v súčasnosti jej nedlží žiadnu sumu výživného.  

	Vzhľadom k tomu, že obvinený XXXXX svoju povinnosť dodatočne splnil skôr, než sa súd odobral na záverečnú poradu a trestný čin nemal trvalo nepriaznivé následky, zanikla v zmysle osobitného ustanovenia o účinnej ľútosti podľa § 86 písm.a/ Tr.zák. trestnosť činu zanedbania povinnej výživy § 207 odsek 1 odsek 3 písmeno c) Trestného zákona.

	Podľa § 215 ods. l písm. h/ Tr. por. prokurátor zastaví trestné stíhanie, ak trestnosť činu zanikla.
 
          Z ustanovenia § 86 písm. a/ Tr.zák. vyplýva, že trestnosť zanedbania povinnej výživy zaniká, ak trestný čin nemal trvalo nepriaznivé následky a páchateľ svoju povinnosť splnil skôr, než sa súd odobral na záverečnú poradu.

	S poukazom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tatiana Vooková
prokurátorka